ગુજરાત સરકારે રચેલી ફી નિર્ધારણ સમિતિએ પણ કસર પૂરી કરતી હોય તેમ વાલીઓના બદલે શાળા સંચાલકો સાથે બંધબારણે બેસીને ઊંચી ફી નક્કી કરી છે. તેમાં ફી નક્કી થયા બાદ યાદી પણ પ્રસિદ્ધ કરવામાં આવી નથી. ફી સમિતિ બે દિવસ અગાઉ અમદાવાદની 200થી વધુ શાળાઓની ફી નક્કી કરી દીધી હોવાનું ખુદ શિક્ષણપ્રધાને નિવેદન કર્યું હતું. પરંતુ બેમાંથી એકપણ તરફથી ફી નિર્ધારીત થયેલી શાળાઓની યાદી જાહેર કરવામાં આવી નથી.